2019. gada 11. jūnijā Rīkojums Nr. 282

Rīgā (prot. Nr. 28 13. §)

**Grozījumi Ministru kabineta 2016. gada 13. decembra rīkojumā Nr. 769 "Par Latvijas valsts simtgades pasākumu plāna 2017.–2021. gadam īstenošanai piešķirtā valsts budžeta finansējuma sadalījumu"**

Izdarīt Ministru kabineta 2016. gada 13. decembra rīkojumā Nr. 769 "Par Latvijas valsts simtgades pasākumu plāna 2017.–2021. gadam īstenošanai piešķirtā valsts budžeta finansējuma sadalījumu" (Latvijas Vēstnesis, 2016, 246. nr.; 2017, 243. nr.; 2018, 158. nr.) šādus grozījumus:

1. Izteikt 1. pielikuma 24., 25., 26., 27., 28., 29., 30. un 31. punktu šādā redakcijā:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| "24 |  | Publiskās diplomātijas un komunikācijas ārvalstīs ietvaros pasākumu kopums "Latvijas vērtības un vēstures stāsti – Latvijas valstij 100" – Latvijas valstiskuma vēsturiskā veidošanās – identitāte, valoda, robežas, brīvības cīņas, starptautiskās attiecības, divpusējās valstu attiecības. Latvijas vēstures pētniecības institūciju, tai skaitā arhīvu, muzeju un bibliotēku, Latvijas valsts simtgades kontekstā sagatavoto dokumentālo un informatīvo izstāžu un uzskates materiālu adaptācija starptautiskai auditorijai, izmantojot jaunākās tehnoloģijas un dizaina konceptus. Sadarbībā ar valsts, reģionālajām, pašvaldību institūcijām, nevalstiskajām organizācijām, muzejiem, bibliotēkām, universitātēm utt. | 49 450 | 178 600 | 53 309 | 49 300 | 79 000 | **409 659** |
| 25 |  | Publiskās diplomātijas un komunikācijas ārvalstīs ietvaros pasākumu kopums "Ilgtspējīga Latvijas nākotne" – Latvijas valsts simtgades vēstījumu iedzīvināšana un simtgades konteksts ekonomisko un uzņēmēju kontaktu stiprināšanā. Latvijas ekspertu dalība starptautiskos forumos, tematiskas konferences, semināri, diskusijas, prezentācijas. Sadarbībā ar Latvijas un ārvalstu biznesa, pētniecības, kultūras organizācijām, Latvijas un ārvalstu augstskolām, bibliotēkām, fondiem, pētniecības centriem, diasporas organizācijām. | 80 700 | 343 850 | 75 600 | 61 000 | 85 000 | **646 150** |
| 26 |  | Publiskās diplomātijas un komunikācijas ārvalstīs ietvaros Latvijas simtgades filmu programmas dalība ārvalstu starptautiskos kinofestivālos, filmu dienās un pārraidīšanai ārvalstu televīzijās un izrādīšanai Latvijas diasporai ārvalstīs. Sadarbībā ar Latvijas Nacionālo kino centru, ārvalstu nacionālajiem kino centriem, starptautiskiem filmu festivāliem, plašsaziņas līdzekļiem. | 7 600 | 72 100 | 28 530 | 28 200 | 67 000 | **203 430** |
| 27 |  | Publiskās diplomātijas un komunikācijas ārvalstīs ietvaros simtgades vēstījumi starptautiskos literatūras, zinātnisko publikāciju, pētījumu projektos (sagatavošana, tulkošana, atbalsts izdošanai) – Latvijas daiļliteratūras tulkojumi un atbalsts grāmatu izdošanai mērķa valstīs, Latvijas valsts vēstures un Latvijas ārlietu dienesta darbības pētījumi un prezentācijas simtgades kontekstā, Latvijas pārstāvniecība literatūras un dzejas festivālos. Sadarbībā ar Latvijas Rakstnieku savienību, Kultūras ministriju, Latvijas un ārvalstu grāmatizdevējiem. | 19 250 | 40 750 | 12 300 | 12 000 | 30 000 | **114 300** |
| 28 |  | Publiskās diplomātijas un komunikācijas ārvalstīs ietvaros atbalsts mūzikas projektiem simtgades zīmē – sadarbība ar profesionālajiem Latvijas mūziķiem, kas uzturas ārvalstīs, diasporas organizācijām un vietējiem latviešu māksliniekiem. Publiskās diplomātijas aktivitātes Latvijas profesionālo mūziķu kolektīvu (Latvijas Radio koris, Latvijas Nacionālais simfoniskais orķestris, valsts kamerorķestris "Sinfonietta Rīga", kamerorķestris "Kremerata Baltica", Liepājas simfoniskais orķestris, Latvijas Nacionālā opera un balets) producentu organizētu turneju, starptautisku festivālu ietvaros. | 7 000 | 207 540 | 26 361 | 28 000 | 69 000 | **337 901** |
| 29 |  | Publiskās diplomātijas un komunikācijas ārvalstīs ietvaros simtgades svinību vēstījumu iedzīvināšana starptautiskās mākslas izstādēs – publiskās diplomātijas atbalsts vizuālās mākslas projektiem. Sadarbībā ar ārvalstu kultūras institūcijām, diasporas organizācijām un vietējiem latviešu māksliniekiem, Kultūras ministriju, Latvijas Mākslas akadēmiju, ārvalstu kultūras institūcijām un diasporas organizācijām. | 4 000 | 98 960 | 16 200 | 16 500 | 72 000 | **207 660** |
| 30 |  | Publiskās diplomātijas un komunikācijas ārvalstīs ietvaros Latvijas valsts simtgades kulminācijas pasākumi ārvalstīs – diplomātiskās pieņemšanas ar Latvijas mūziķu un Latvijas pavārmākslas meistaru dalību par godu valsts svētku īpašajiem notikumiem (nacionālās dienas un *de iure* dienas). | 2 000 | 358 200 | 1 500 | 5 000 | 98 000 | **464 700** |
| 31 |  | Publiskās diplomātijas un komunikācijas ārvalstīs ietvaros Latvijas Institūta darbību kopums simtgades svinību pasākumu koordinēšanai svešvalodās konkrētām mērķauditorijām (ārvalstu mediji, sabiedriskie un kultūras forumi un lielie starptautiskie publiskie pasākumi ārvalstīs). | 181 000 | 206 274 | 61 285 | 75 000 | 18 000 | **541 559**" |

2. Izteikt 1. pielikuma rindu "Kultūras programma" šādā redakcijā:

|  |  |  |  |  |  |  |
| --- | --- | --- | --- | --- | --- | --- |
| "**Kultūras programma** | **782 105** | **556 999** | **515 896** | **289 660** | **200 000** | **2 344 660**" |

3. Izteikt 1. pielikuma 39. punktu šādā redakcijā:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| "39 |  | Māras Zālītes oriģināllugas iestudējums par Eduardu Smiļģi, kas veltīts Dailes teātra 100 gadu jubilejai. | – | – | – | 60 000 | – | **60 000**" |

4. Izteikt 1. pielikuma sadaļas "Kultūras programma" rindu "Latvijas Nacionālā bibliotēka" un 42. punktu šādā redakcijā:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | "**Latvi­jas Nacionā­lā bibliotē­ka** |  | **39 843** | **54 087** | **250 796** | **229 660** | **200 000** | **774 386** |
| 42 | Zinātnisko konferenču cikls "Latvijas valstiskuma idejas vēsturiskais ceļš kopējā Eiropas kultūras telpā" (sadarbībā ar Latvijas Universitāti 6 konferences par Latvijas valstiskuma idejas attīstību). | 39 843 | 54 087 | 50 796 | 29 660 | – | **174 386**" |

5. Svītrot 1. pielikuma 52. punktā vārdus "Vēstures par Latvijas valstiskuma veidošanos un Latvijas simts gadiem stipendiju programma."

6. Izteikt 1. pielikuma rindu "Latvijas valsts simtgades svinību starptautiskā programma" šādā redakcijā:

|  |  |  |  |  |  |  |
| --- | --- | --- | --- | --- | --- | --- |
| "**Latvijas valsts simtgades svinību starptautiskā programma** | **594 771** | **1 613 660** | **449 992** | **99 000** | **50 000** | **2 807 423**" |

7. Izteikt 1. pielikuma 65. punktu šādā redakcijā:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| "65 |  | Latvijas Nacionālā simfoniskā orķestra (LNSO) starptautiska sadarbība ar Baltijas valstu, Ziemeļvalstu, Vācijas un Francijas koncertorganizācijām – Latvijas profesionālās mākslas popularizēšana pasaulē, mārketinga tīkla izveide, komponistu jaunrades veicināšana, jauno speciālistu vasaras kursi. Projekta ietvaros LNSO turpina īstenot Latvijas valsts simtgades vēstneša funkciju. | – | 50 000 | 50 000 | 50 000 | 50 000 | **200 000**" |

8. Izteikt 1. pielikuma sadaļas "Latvijas valsts simtgades svinību starptautiskā programma" rindu "Latvijas Nacionālā bibliotēka" un 77. punktu šādā redakcijā:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | "**Latvijas Nacionālā bibliotēka** |  | **172 317** | **73 171** | **27 792** | **–** | **–** | **273 280** |
| 77 | Latvijas Nacionālās bibliotēkas sadarbībā ar Igaunijas un Lietuvas nacionālajām bibliotēkām veidota ceļojošā izstāde "Tiks aizliegts. Baltijas grāmata 1918–1940" Tallinā, Rīgā, Viļņā. | 42 317 | 52 767 | 27 792 | **–** | **–** | **122 876**" |

9. Svītrot 1. pielikuma 84. punktā skaitli "12".

10. Izteikt 1. pielikuma 108. punktu šādā redakcijā:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| "108 |  | Cēsu brīvības kauju simtgadei veltīti koncerti – K. Orfa "Carmina Burana" koncertuzvedums 2019. gadā un muzikāla hronika "1919. Visgarākā diena" 2020. gadā | – | 10 000 | 45 000 | – | – | **55 000**" |

11. Izteikt 1. pielikuma 113. punktu šādā redakcijā:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| "113 |  | Literāri scēniska oratorija "Kā ābeļdārzs tu, brīvība!", kas veltīta simtgadei, kopš Latvijā varonīgās brīvības cīņās tika izcīnīta uzvara pār Bermonta karaspēku. | – | – | 35 000 | – | – | **35 000**" |

Ministru prezidents A. K. Kariņš

Kultūras ministra vietā –

zemkopības ministrs K. Gerhards